钦定古今图书集成/理学汇编/文学典/第121卷 > 《上皇甫常伯启》前人
## 钦定古今图书集成/理学汇编/文学典/第121卷 > 《上皇甫常伯启》前人

某启：一昨奉命，令写《新对台策》，及前后旧文，谨凭国
士之恩，敢进舆人之颂。窃以龙镳就路，驽骏相悬；鹊
镜临春，妍媸自远。亦有飞霜匝地，兰萧衔共尽之悲；
列火埋冈，玉石抱俱焚之惨。然则知音罕嗣，流水空
存；至宝不同，荆山有泪。君侯饰扬刍议，提奖芜词，白
圭成再见之荣，黄金定一言之重。鹏既接，仰云迳
而将趋。龙阪可登，指星台而有望。循襟佩德，抚事知
恩，山岳有轻，河汉无极。谨启。